Bartholomeus, Dei gratia humilis abbas, et conventus Sancti Benedicti Floriacensis, omnibus qui presentes litteras viderint salutem in Domino. Noverit universitas vestra quod, cum inter nos, ex una parte, et nobilem virum comitem Registestensem, ex alia, super quodam nemore quod situm est justa Salciam, in archiepiscopatu Remensi, quod etiam Ligneus appellatur, diu contentio verteretur, tandem composuimus in hoc modum quod nos, pro bono pacis, dedimus et concessimus dicto comiti totum nemus quod erat in fundo terre ipsius nemoris quando presentes littere facte sunt, ita quod ex tunc in quatuor annos ab eodem comite excidetur et vendetur ex tunc in antea. Dictus comes et uxor ejus Felicitas et Hugo filius ejus totum nemus predictum com fondo ipsius nemoris quemadmodum se comportat, nobis in perpetuum quittaverunt libere et asque ulla calumpnia sine fine possidendum, ita quod nec ipsi nec eorum successores in eodem nemore vel ejus fundo poterunt aliquid reclamare. In cujus rei testimonium presentem paginam sigillorum nostrorum munimine duximus roborandam. Actum anno gratie M° CC° XVIII°, mense augusto.